**Ministru kabineta noteikumu projekta „Grozījumi Ministru kabineta 2014.gada 16.septembra noteikumos Nr.547 „Dabas parka "Sauka" individuālie aizsardzības un izmantošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2014.gada 16.septembra noteikumos Nr.547 “Dabas parka “Sauka” individuālie aizsardzības un izmantošanas noteikumi”” (turpmāk – noteikumu projekts) sagatavoti pēc Vides aizsardzības un reģionālās attīstības ministrijas (turpmāk – ministrija) iniciatīvas, lai novērstu konstatētās pretrunas ar citiem normatīvajiem aktiem un ieviestu skaidrību attiecībā uz piektā pielikuma piemērošanu, tādējādi novēršot potenciālu apdraudējumu teritorijā esošajām dabas vērtībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 2014.gada 16.septembra noteikumu Nr.547 „Dabas parka "Sauka" individuālie aizsardzības un izmantošanas noteikumi” (turpmāk – Noteikumi Nr.547) nenosaka kailcirtes maksimālo platību baltalkšņu audzēs (18.2.apakšpunkts). Līdz ar to šajos gadījumos tiek piemērotas Ministru kabineta 2012.gada 18.decembra noteikumu Nr.935 „Noteikumi par koku ciršanu mežā” (turpmāk – Noteikumi Nr.935) prasības, kas paredz, ka sausieņu meža tipos maksimālā kailcirtes platība var būt 5 ha (15.punkts). Tajā pašā laikā dabas parka „Sauka” ainavu aizsardzības zonā maksimālā pieļaujamā kailcirtes platība ir noteikta 3 ha (Noteikumu Nr.547 28.punkts) un nav loģiski, ka dabas parka zonā kailcirtes platība var būt lielāka. Ņemot vērā iepriekš minēto, dabas parka zonā pieļaujamā kailcirtes platība baltalkšņu audzēs tiek noteikta 3ha.
2. Noteikumu Nr.547 18.3.1.apakšpunkts noteic, ka dabas parka zonā, veicot galveno cirti, ir aizliegts samazināt mežaudzes pirmā stāva biezību zem 0.4 (izņemot mežaudzes, kur valdošā suga ir baltalksnis un bērzs). Noteikumos Nr.935 jau ir regulēta izlases cirtes veikšana gadījumos, kad saskaņā ar normatīvajiem aktiem mežaudzi ir aizliegts nocirst kailcirtē. Saskaņā ar šo regulējumu lielākajā daļā gadījumu kritiskais šķērslaukums (kas ir šķērslaukuma zemākā robežvērtība izlases cirtēs standarta gadījumos) tiek pareizināts ar 1,5 un rezultējošais šķērslaukums vidēji ir tikai nedaudz zemāks, kā pie biezības 0,4, tāpēc saglabāt normu par 0,4 biezību nav lietderīgi un attiecīgi noteikumu Nr.547 18.3.1.apakšpunkts tiek svītrots.
3. Noteikumu projekta 5.pielikums tiek izteikts jaunā reakcijā, precizējot konstatētās kļūdas kadastra apzīmējumos un meža kvartālos un nogabalos.
 |
| 3. | Projekta izstrādē iesaistītās institūcijas | Ministrija, Dabas aizsardzības pārvalde, Valsts meža dienests. |
| 4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dabas parka „Sauka” zemes īpašnieki, Valsts meža dienests, Dabas aizsardzības pārvalde. Minētie grozījumi novērsīs neskaidrības un pārpratumus. 5.pielikums tiek izteikts jaunā redakcijā, lai labotu iepriekš pieļautās tehniskās kļūdas. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums mazinās administratīvo slogu, padarot vienkāršāku un skaidrāku noteikumu piemērošanu, kā valsts institūcijām – Valsts meža dienestam un Dabas aizsardzības pārvaldei, tā zemes īpašniekiem - izslēdzot strīdus un interpretācijas iespējas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1.apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji par iespēju līdzdarboties ir informēti, publicējot par līdzdalības procesu ministrijas tīmekļa vietnē. Papildus informējam, ka ņemot vērā to, ka noteikumu projekts satur tehniskus grozījumus, tad atkārtota zemes īpašnieku informēšana nebija nepieciešana. Zemes īpašnieki tika informēti sākotnējā noteikumu projekta izstrādes laikā 2013./2014.gadā. |
| 2. | Sabiedrības līdzdalība projekta izstrādē |  2015.gada 2.decembrī noteikumu projekts tika ievietos ministrijas tīmekļa vietnē. |
| 3. | Sabiedrības līdzdalības rezultāti |  Netika saņemti papildinājumi vai ierosinājumi. |
| 4. | Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Dabas aizsardzības pārvalde, Valsts meža dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Jaunas funkcijas nav paredzētas. Jaunas institūcijas nav jāveido un esošās nav jāreorganizē. |
| 3. | Cita informācija | Nav |

Anotācijas III, IV un V sadaļa - projekts šīs jomas neskar.

Iesniedzējs:

vides aizsardzības un reģionālās

attīstības ministrs K.Gerhards

Vīza:

valsts sekretārs R.Muciņš

04.04.2016 15:18

653

L.Seile

67026484, laura.seile@varam.gov.lv